E l ő t e r j e s z t é s

Nyúl Községi Önkormányzat Képviselőtestületének 2020. június hó 30. nap 
rendkívüli ülésére

Tisztelt Képviselő-testület!

Nyúl Községi Önkormányzat Képviselő-testülete 2015. március havi ülésén tárgyalta és fogadta el az 5/2015.(III.31.) önkormányzati rendeletét a nyersanyagnormákról és a fizetendő térítési díjakról.

Ezt a rendelet a képviselő-testület kettő alkalommal módosította. Először a 2017. augusztus ülésén, majd a 2017. november havi ülésén. Az elfogadott módosítások a fizetendő étkezési térítési díjakat nem módosította, azok a jogszabályok változása miatt voltak szükségesek. (Például: E rendeletből törölni kellett a rendezvényekre vonatkozó szabályokat, a rendezvények térítési díjait. Ezek külön önkormányzati határozatban lettek megállapítva. )

Az azóta eltelt időszakban a testület nem módosította a térítési díjakról szóló rendeletét.

Azt mindannyian tudjuk, hogy a nyersanyagként felhasznált élelmiszer árak, energia árak, humán költségek az elmúlt időszak alatt jelentősen módosultak, drágultak. E költségnövekményt már nem lehet „kigazdálkodni „úgy, hogy az ne a minőség rovására menjen.

A tervezetben a gyermekek után fizetendő térítési díjak átlagosan 12,4 %-al magasabbak az előző rendeletben megállapított díjaknál.  Úgy gondolom, hogy ez az emelkedés – figyelemmel az elmúlt 4 év áremelkedéseire - nem olyan mértékű, amely drasztikusnak minősíthető.

Tisztelt Képviselő-testület!

Kérem, hogy a rendelet-tervezetet vitassák meg és azt fogadják el.

Nyúl, 2020. május 18.

                                                                                                          Takács Lajos  sk.

       jegyző

Nyúl Község Önkormányzat Képviselő-testületének 
…../2020. (VI.30.) önkormányzati rendelete

az önkormányzat intézményeiben alkalmazandó nyersanyagnormáról és a fizetendő étkezési térítési díjakról

Nyúl Községi Önkormányzat Képviselő-testülete az Alaptörvény 32.cikk (2) bekezdése, a gyermekek védelméről és a gyámügyi igazgatásról szóló 1997. évi XXXI. törvény 147.§-a, 162.§ (5) bekezdése, az 1993.évi III. törvény 92.§ (1) bekezdés a) pontjában, valamint a 92.§/B. § (1) bekezdés a) pontjában foglalt felhatalmazás alapján az alábbi rendeletet alkotja:


1.§

( 1 ) Az önkormányzat intézményeiben fizetendő térítési díjak a következők:
      a./ Bölcsőde:  Bruttó: 540 Ft   
                              Gondozási díj:  100 Ft/fő/nap
      b./  Óvoda:    Bruttó : 520 Ft
      c./ Iskola:      Bruttó: 673 Ft
      d./ 15 év feletti fiatal felnőtt:   ebéd: bruttó:483 Ft
      

      e./ Alkalmazottak:   1.)  ebéd: bruttó: 725 Ft   
                                       
                                         2.) ebéd -diétás: bruttó beszerzési ár

                                                                         2. §

(1) A szociális étkezés intézményi térítési díja: bruttó 725 Ft/fő

(2)  A szociális étkezésért fizetendő térítési díjakat az 1. számú melléklet tartalmazza.

3. §

(1) A szociális ellátások keretében nyújtott házi segítségnyújtás megállapított intézményi térítési díj mértéke: 480 Ft/óra.

(2)  A fizetendő személyi térítési díjakat a rendelet 2. számú melléklete tartalmazza.

4.§

A szociális étkezők részére a kiszállítás költsége – a térítési díjon felül –naponként bruttó 120 Ft.
5.§

 Az önkormányzat intézményeiben alkalmazandó nyersanyagnormákat e rendelet l. számú függeléke tartalmazza.

6. §

 A szociális étkezők nyersanyagnormáját e rendelet 2. számú függeléke tartalmazza

7. §

( 1 ) Ez a rendelet kihirdetése napját követő napon lép hatályba.

( 2 ) A rendelet hatálybalépésének napján hatályát veszti az önkormányzat intézményeiben alkalmazandó nyersanyagnormáról és a fizetendő térítési díjakról szóló 7/2016.(VI.1), a 15/2017.(VIII.30.), a 16/2017.(IX.13.), a 22/2017.( XI.30.) önkormányzati rendeletekkel módosított 5/2015.(III.31.) önkormányzati rendelet.

Nyúl, 2020. március 19.

Schmiedt Henrik                                                                         Takács Lajos

  polgármester                                                                                  jegyző

A rendelet kihirdetve: 2020. június hó 30. napján 23 óra 00 perckor
Takács Lajos

     jegyző

                                                                                                                 1. számú melléklet
a ……/2020. ( VI.30.) önkormányzati rendelethez

Egyéni jövedelem alapján fizetendő térítési díjak jogszabály figyelembevételével!

( szociális étkezés )

(hatályos: 2020. július 1.-től)

	Jövedelem igazolás alapján,  az öregségi nyugdíjminimum összegének %-ban 
	Ténylegesen fizetendő


	Jövedelemmel nem rendelkező
	ingyenes

	1 - 28.500,-Ft-ig
	 100%
	145, - Ft

	28.501- -  57.000 Ft-ig
	101% - 200%
	315,- Ft

	57.001,- - 76.950.- Ft-ig
	201% - 270%
	445,- Ft

	76.951,- - 91.200,- Ft-ig
	271% - 320%
	515,- Ft

	91.201,- - 105.450,- Ft-ig
	321% - 370%
	585,-Ft

	105.451,- - 128.250,- Ft-ig
	371% - 450%
	655,- Ft

	128.251,- Ft felett
	451%-tól
	725,- Ft


                                                                                                                     2. számú melléklet
az ……./2020. ( VI.30. ) önkormányzati rendelethez.

(hatályos: 2020 július 1. től)

	Jövedelemkategóriák
	Ténylegesen fizetendő óradíjak
	Intézményi térítési díj
fizetendő % - a

	0  -   57.000,- Ft-ig  
	0 Ft
	0 %

	57.001,- Ft-tól  -   71.250,- Ft-ig
	200 Ft
	40 %

	71.251,- Ft-tól  -   85.500,- Ft-ig
	240 Ft
	50 %

	85.501,- Ft-tól  -   99.750,- Ft-ig
	335 Ft
	70 %

	99.751,- Ft-tól - 114.000,- Ft-ig
	380 Ft
	80 %

	114.001,- Ft felett  
	480 Ft
	100 %


                                                                                                                1.számú függelék
a ………/2020.(VI.30.) önkormányzati rendelethez.

(hatályos: 2020.julius 1.-től)

Az önkormányzat intézményeiben a nyersanyagnorma a következő:

a./  Bölcsőde:  Reggeli:    100 Ft 

                        Tízórai:       60 Ft

                        Ebéd:         170 Ft

                       Uzsonna:       95 Ft 

b./  Óvoda:  Tízórai:         110 Ft.

                      Ebéd:           190 Ft 

                      Uzsonna:     110 Ft

c./  Iskola:   Tízórai:         120 Ft   

                     Ebéd:            290 Ft    

                     Uzsonna:      120 Ft.  

d./ Alkalmazottak

                    Ebéd:            380 Ft

E függelékben szereplő forint összegek az ÁFA összegét nem tartalmazzák.

2. számú függelék

Szociális étkezők nyersanyagnormája

(hatályos: 2020. július 1.től)

1./ A szociális étkezők nyersanyagnormája: 380 Ft

E függelékben szereplő forint összegek az ÁFA összegét nem tartalmazzák.

Előzetes hatásvizsgálat, indoklás, véleményeztetés

az önkormányzat intézményeiben alkalmazandó nyersanyagnormáról és 

a  fizetendő étkezési térítési díjakról szóló ………/2020.( VI.30.) önkormányzati rendelethez 

1. Előzetes hatásvizsgálat

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:

a) társadalmi, gazdasági, költségvetési hatás:

- gazdasági hatása: nem mérhető

- költségvetési hatása: nem releváns 

b) környezeti és egészségi következmények:

- nincsenek

c) adminisztratív terheket befolyásoló hatások:

- nem releváns.

A jogszabály megalkotásának szükségessége:

- a rendelet megalkotása szükséges jogszabályi kötelezettség miatt. 

A jogszabály alkalmazásához szükséges feltételek:

- a személyi feltétel: rendelkezésre áll. 

- szervezeti feltétel: rendelkezésre áll.

- tárgyi feltétel: rendelkezésre áll. 

2. Indoklás
A rendeletnek nincs európai uniós joggal kapcsolatos összehangolási és egyeztetési vonatkozása.

3. Véleményeztetés

A rendelet tervezetet:

X kötelező véleményeztetési kötelezettség nem terheli.

⁫ véleményeztetési kötelezettség terheli.

Nyúl, 2020. március 19.

Takács Lajos s.k.
